b'\n_START_ARTICLE_\nRde\xc4\x8da griva\n_START_SECTION_\nOpis\n_START_PARAGRAPH_\nRde\xc4\x8da griva zraste do 12 cm v vi\xc5\xa1ino in prav toliko v \xc5\xa1irino. Plodi\xc5\xa1\xc4\x8de je sestavljeno iz debelega proti dni\xc5\xa1\xc4\x8du koni\xc4\x8dasto zo\xc5\xbeenega \xc5\xa1tora bele ali bledo rumene barve. Iz \xc5\xa1tore se navzven razra\xc5\xa1\xc4\x8dajo mesnate veje z roglji rde\xc4\x8dkaste barve. Meso je bledo in mehko, grenkastega okusa. Vonj je neizrazit. Trosovnica se nahaja na povr\xc5\xa1ini zgornjih vej.\n_START_SECTION_\nRaz\xc5\xa1irjenost in uporabnost\n_START_PARAGRAPH_\nRde\xc4\x8da griva najpogosteje raste v listnatih in me\xc5\xa1anih gozdovih. Najbolj ji ugaja rasti\xc5\xa1\xc4\x8de pod bukvami. V Sloveniji je dokaj redka.'